CELEX: C2005/217/56
Language: da
Date: 2005-09-03 00:00:00
Title: Sag C-270/05: Anmodning om præjudiciel afgørelse forelagt ved kendelse afsagt den 9. juni 2005 af Areios Pagos i sagen Athinaϊki Chartopoïïa A.E. mod L. Panagiotidis m.fl.

3.9.2005   
            
            
               DA
            
            
               Den Europæiske Unions Tidende
            
            
               C 217/29
            
         Anmodning om præjudiciel afgørelse forelagt ved kendelse afsagt den 9. juni 2005 af Areios Pagos i sagen Athinaϊki Chartopoïïa A.E. mod L. Panagiotidis m.fl.
   (Sag C-270/05)
   (2005/C 217/56)
   Processprog: græsk
   Ved kendelse afsagt den 9. juni 2005, indgået til Domstolens Justitskontor den 1. juli 2005, har Areios Pagos, Grækenland, i den for nævnte ret verserende sag Athinaϊki Chartopoïïa A.E. mod L. Panagiotidis m.fl. forelagt Domstolen følgende præjudicielle spørgsmål:
   Omfattes en bedrift, hvis hele personale af arbejdsgiveren blev afskediget under tilsidesættelse af de lovbestemte frister og forhandlinger med arbejdstagernes repræsentanter, som fastsat i artikel 1, stk. 2, litra d), i direktiv 75/129, i artikel 2, stk. 4, i direktiv 92/56 og i artikel 4, stk. 4, i direktiv 98/59 af det fællesskabsretlige begreb »virksomhed« med henblik på anvendelsen af nævnte direktiver fra Rådet, som er angivet i kendelsens præmisser og lov nr. 1387/1983 om »kontrol med kollektive afskedigelser og andre bestemmelser«?